Alfredas Vainauskas

Alfredas Vainauskas (g. 1961 m. sausio 16 d.) – Lietuvos krepšininkas, krepšinio treneris.

Baigė 34-ąją Vilniaus vidurinę mokyklą Lazdynuose.Virginija Jacinavičiūtė. „A. Vainausko sėkmės istorija: nuo nerūpestingo mokinio iki patyrusio ugdytojo“, kronika.lt Lankė Vilniaus sporto mokyklą (pirmieji treneriai – E. Augustinavičius, L. Makauskas). 1981 m. baigė Vilniaus pedagoginį institutą. Didžiąją dalį karjeros praleido Vilniaus „Statyboje“, 1979 m. su šiuo klubu laimėjo TSRS čempionato bronzą. Karjeros antrojoje pusėje žaidė užsienyje – Slovakijoje, Vengrijoje, Čekijoje, o baigė karjerą „Statyboje“. 1982–1984 m. Lietuvos TSR vyrų krepšinio rinktinės žaidėjas (sužaidė 24 rungtynes, pelnė 359 taškus), 1982–1984 m. TSRS vyrų krepšinio rinktinės žaidėjas (sužaidė 6 rungtynes, pelnė 5 taškus).

1995 m., baigęs krepšininko karjerą, Alfredas Vainauskas pradėjo treniruoti „Statybos“ (vėliau „Lietuvos ryto“) komandą (su pertrauka 1999–2000 m., kai treniravo „Semą“). Jis dusyk laimėjo LKL, vieną kartą NEBL ir Lietuvos taurę. 2001–2002 m. tapo į klubą atėjusio dirbti Jono Kazlausko asistentu. Kurį laiką buvo „Lietuvos ryto“ sporto direktoriumi. Vėliau pasuko į moterų krepšinį – treniravo pagrindinę Lietuvos moterų ekipą „Telekomą“, dirbo asistentu moterų rinktinėje. Dirbo Algirdo Paulausko asistentu Kursko „Dinamo“, o tapęs vyriausiuoju treneriu laimėjo moterų FIBA taurę.Альфредас Вайнаускас назначен главным тренером женской сборной России, sports.ru Ši sėkmė atnešė geriausio Europos ir Rusijos moterų krepšinio trenerio titulą.Главный тренер «Динамо» (Курск) Альфредас Вайнаускас: «Обожаю грибы и поспать после обеда» , dddkursk.ru 2012 m. paskirtas Rusijos moterų rinktinės treneriu, tačiau šiai neįveikus grupės etapo 2013 m. Europos čempionate, atleistas.Альфредас Вайнаускас: «Готов к тому, что РФБ будет рассматривать мою отставку», sports.ru Grįžęs į Lietuvą treniravo Utenos moterų krepšinio komandą, kuri A. Vainausko treniruojama iškovojo Lietuvos čempionės vardą.„Utenos“ krepšininkes ir toliau treniruos Vainauskas, basketnews.lt Vėliau – Elektrėnų savivaldybės sporto centro direktorius.

2005 m. apdovanotas Ordino „Už nuopelnus Lietuvai“ medaliu.Alfredas Vainauskas, Lietuvos sporto enciklopedija

 Pasiekimai 
Žaidėjo karjera
 TSRS krepšinio čempionatas: bronza – 1979 m.

Trenerio karjera
 LKF taurė: 1998 m.
 LKL: 2000 m. (kaip asistentas 2002 m.)
 NEBL: 2002 m. (kaip asistentas)
 FIBA moterų taurė: 2012 m.
 LMKL: 2015 m.
 Lietuvos krepšinio federacijos taurė (moterų): 2015 m.

 Šaltiniai 

Kategorija:Lietuvos krepšininkai
Kategorija:Lietuvos krepšinio treneriai